b'\n_START_ARTICLE_\nLacrosse i Norge\n_START_PARAGRAPH_\nLacrosse i Norge er den eldste av idrettene som er opptatt i Norges Amerikanske Idretters Forbund (NAIF) og f\xc3\xb8lger reglene satt av Federation of International Lacrosse (FIL)._NEWLINE_Norges Lacrosse Forbund (NLF) ble dannet 3. april 2007 av Ole Petter Syrrist-Leite, Axel Heiberg-Andersen og Magnus N\xc3\xb8kleby som det nasjonale ledende organet for lacrosse i Norge. 1. januar 2010 ble NLF tatt opp i Norges idrettsforbund og olympiske og paralympiske komit\xc3\xa9 gjennom et eget grenstyre i Norges Amerikanske Idretters Forbund (NAIF).\n_START_SECTION_\nBox-lacrosse\n_START_PARAGRAPH_\nBox-lacrosse er innend\xc3\xb8rsversjonen av lacrosse. Kampene spilles p\xc3\xa5 en ishockeybane der hvert lag har fem utespillere p\xc3\xa5 banen, samt en keeper. M\xc3\xa5lene i box-lacrosse er mindre enn i field-lacrosse og keeperen har mer beskyttelsesutstyr. Norge deltok for f\xc3\xb8rste gang med et lag til en internasjonal box-turnering i 2017. Klubblaget GSI Grizzlies har deltatt i flere internasjonale turneringer i Tsjekkia siden 2017.'